Rossiya prezidenti Vladimir Putinning Novo-Ogarevodagi qarorgohida koronavirusdan himoyalanish uchun maxsus dezinfeksiyalovchi tunnel o‘rnatilgani ma’lum qilindi. Foto: mizotty / Youtube Tunneldan o‘tuvchi har bir kishining kiyimi va tanasining ochiq joylari purkalib turgan dezinfeksiyalovchi aralashma bilan qoplanadi. Ta’kidlanishicha, ushbu qurilma Penzada joylashgan kompaniya tomonidan ishlab chiqarilgan. V rezidensii Putina poyavilsya dezinfitsiruyushchiy tunnel. Cheloveka dezinfitsiruyut tumannym oblakom.    Tunnel razrabotala penzenskaya kompaniya. pic.twitter.com/9zNX7jrK2a  — Kremlevskiy pul RIA (@Kremlinpool_RIA) June 16, 2020 Aprelda Putinning matbuot kotibi Dmitriy Peskov prezident bilan uchrashuvchi barcha shaxslar koronavirusga testdan o‘tayotganlarini ma’lum qilgan. O‘shanda uning ta’kidlashicha, Putin yuzma-yuz muloqotni to‘liq istisno qilmay, biroq uni minimal ko‘rinishga keltirgan. Peskov ma’lum qilganidek, uchrashuvlar ijtimoiy masofaga rioya qilingan holda o‘tgan.